《京城见鲈鲈惟松江有之志异也》
明代·顾清

墨章银质雪肤肌，乍见分明忽复疑。物色旧传乡土重，气机应与地灵移。

苞间霜橘如相待，水底丝莼或未知。莫怪尊前倍惆怅，病来方有季鹰思。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。